kardosdrur/scandi-wiki huggingface dataset:
Landkreis Würzburg

Landkreis Würzburg ligger i den sydlige del af Regierungsbezirk Unterfranken  i den tyske delstat Bayern. Nabokreise er meod nord landkreisene Main-Spessart og Schweinfurt, mod øst landkreisene Kitzingen og Neustadt an der Aisch-Bad Windsheim og mod syd og vest Main-Tauber-Kreis i delstaten Baden-Württemberg. Den kreisfri by Würzburg ligger som en enklave midt i Landkreis Würzburg.

Geografi 
Gennem  Landkreis Würzburg løber floden Main fra sydøst mod nordvest, gennem en 100 til 150 meter dyb dal. Vest for Main ligger store løvskove: Gramschatzer Wald, Irtenberger Wald, og Guttenberger Wald); mod øst, og syd for Würzburg er der frugtbare landbrugsområder („Ochsenfurter Gau“).

Byer og kommuner 

Kreisen havde   indbyggere pr.    

Verwaltungsgemeinschafte
 Aub(Byen Aub, købstaden Gelchsheim og kommunen Sonderhofen)
 Bergtheim(Kommunerne Bergtheim og Oberpleichfeld)
 Eibelstadt(Byen Eibelstadt, købstæderne Frickenhausen a.Main, Sommerhausen og Winterhausen)
 Estenfeld(Købstaden Eisenheim, kommunerne Estenfeld og Prosselsheim)
 Giebelstadt(Købstæderne Bütthard og Giebelstadt)
 Helmstadt(Købstæderne Helmstadt und Remlingen, kommunerne Holzkirchen og Uettingen)
 Hettstadt(Kommunerne Greußenheim og Hettstadt)
 Kirchheim(Kommunerne Geroldshausen og Kirchheim)
 Kist(Kommunerne Altertheim og Kist)
 Margetshöchheim(Kommunerne Erlabrunn og Margetshöchheim)
 Röttingen(Byen Röttingen, kommunerne Bieberehren, Riedenheim og Tauberrettersheim)

Eksterne henvisninger 

 Officiel Website
US Open 2009

2009 US Open er en tennisturnering, der blev spillet på hardcourt. Det var den 129. udgave af US Open og den fjerde og sidste Grand Slam-turnering i året. Turneringen blev afholdt på USTA Billie Jean King National Tennis Center i Flushing Meadows, New York City, USA, fra 31. august til 13. september 2009. 

Den eneste danske deltager var Caroline Wozniacki der nåede til finalen i damesingle.

Finalespillet for kvinder

Finalespillet for mænd

Seedninger

Eksterne henvisninger 
 Officiel hjemmeside for US Open (engelsk)

Referencer 

2009
ATP Tour 2009
WTA Tour 2009
Tripartite-klassen

Tripartite-klassen er en type minerydningsfartøjer/minestrygere, og er udviklet og brugt af Belgien, Frankrig, Holland og er desuden solgt til Pakistan, Indonesien, Letland og Bulgarien.

Ideen til Tripartite-klassen begyndte i 1974 som et joint venture mellem Belgien, Frankrig og Holland for at udvikle en ny klasse af minerydningsfartøjer der blev bygget og taget i brug i løbet af 1980'erne. Internationalt blev skibsklassen kendt som Tripartite-klassen, selvom hvert land bruger en anden benævnelse. I Frankrig er klassen kendt som Éridan-klassen, i Holland som Alkmaar-klassen og som Flower-klassen i Belgien. Alle landene i samarbejdet stod for en del af skibene og Frankrig stod for minerydningsudstyret mens Belgien leveretde elektronikken og Holland stod for fremdrivningen. Skibene til de forskellige flåder blev bygget i de respektive lande.

Skibe i klassen

Referencer, kilder og eksterne links 
 Marine Nationale: Éridan-klassen (fransk)
 Koninklijke Marine: Alkmaar-klassen (Hollandsk)
 Composante Maritime: Flower-klassen (engelsk) 
 ACP 113 (AG) CALL SIGN BOOK FOR SHIPS
 Janes Fighting Ships 2004-2005 by Stephen Saunders ()

Krigsskibe fra Belgien
Krigsskibe fra Frankrig
Krigsskibe fra Kongeriget Nederlandene
Minerydningsfartøjer
Minestrygere
Kaufbeuren

Kaufbeuren er en kreisfri by i Regierungsbezirk Schwaben i den tyske delstat Bayern. Byen ligger i Allgäu som en enklave i Landkreis Ostallgäu.

Geografi 
Kaufbeuren ligger ved floden Wertach i den østlige del af Allgäu.

Bydele 
 Kaufbeuren (Altstadt)
 Hirschzell
 Kemnat (Kleinkemnat, Großkemnat)
 Neugablonz
 Oberbeuren

Historie 
Kaufbeuren opstod som en frankisk kongsgård, der omkring 740 var administrationssæde og militærbase ved grænsen til stamhertugdømmet Bayern. Herrerne von Beuren, der hørte under Welferne havde her i slutningen af det 11. århundrede deres stamsæde. I slutningen af det 12. århundrede kom byen under Staufernes herredømme. Fra 1286 til 1803 var Kaufbeuren en fri rigsstad. I 1802 blev den en del af Bayern.

Eksterne henvisninger 

 Byen Kaufbeuren

Frie rigsstæder
Annie Wersching

{{Infoboks skuespiller | wikidata = alle
| navn        = Annie Wersching
| image       = Annie Wersching 2009.jpg
| caption     = Wersching ved fremvisningen af syvende sæson af 24 Timer, 2009
| fødselsdato = 
| fødselssted = St. Louis, USA
| aktiveår    = 2002–2023
| hjemmeside  = http://www.anniewersching.com
}}Annie Wersching''' (født 28. marts 1977, død 29. januar 2023) var en amerikansk skuespiller bedst kendt i rollen som FBI-agenten Renee Walker i den amerikanske tv-serie 24 Timer.

 Biografi 
Wersching var født og opvokset i St. Louis. Hun gik i high school på Crossroads College Preparatory school i det vestlige St. Louis. I sine unge år deltog hun i irsk dans og var med i St. Louis Celtic Stepdancers. Hun havde en eksamen i musikalsk teater fra Millikin University.

Wersching begyndte sin skuespillerkarriere med en gæsteoptræden i showet Star Trek: Enterprise og deltog efterfølgende som gæstestjerne i blandt andet Heksene fra Warren Manor, Killer Instinct, Supernatural og Cold Case. Fra marts til november 2007 spillede hun gentagne gange rollen som Amelia Joffe i ABC Daytimes sæbeopera General Hospital. Hun arbejdede også på teatre såsom: Victory Gardens, Marriott Lincolnshire, Utah Shakespearean Festival.

Wersching spillede Renee Walker, en FBI-agent, i sæson 7 og 8 i 24 Timer''.

Wersching spillede catcher for National League i Taco Bell All-Star Legends and Celebrity Softball Game i 2009.

Filmografi

Film

TV

Computerspil

Referencer

Eksterne henvisninger 

 Officiel hjemmeside
 
 Annie Wersching  på TV.com
 Photos of Annie Wershing24

Skuespillere fra USA
Personer fra Missouri
Tv-skuespillere fra USA
Star Trek-skuespillere
Elsa Lystad

Elsa Lystad (født 9. juli 1930 i Oslo), er en norsk skuespillerinde.

Hun debuterede i 1957 hos det omrejsende Falkbergets Teater og blev året efter ansat hos Det norske teatret hvor hun var indtil 1964. I perioden 1964 til 1972 var hun tilknyttet nogle mindre teatre, inden hun i perioden fra 1973-1976 var på Oslo Nye Teater. Turen gik til Bergen og Den Nationale Scene fra 1976 til 1980. Herefter blev hun freelance.

Hendes egentlige gennembrud kom i 1965, hvor hun sammen med Rolv Wesenlund var med i Lysthuset. Hun har igennem mange år spillet sammen med Wesenlund i forskellige ting. Bl.a. har hun haft flere roller i Tv-serien Fleksnes.

I 2007 blev hun tildelt Kongens Fortjenestes Medalje for 50 års uafbrudt tjeneste på de skrå brædder. I 2008 fik hun NRKs Komipris hædersbevisning.

I 2010 medvirker han i Tv-julekalenderen, Den unge Fleksnes.

Eksterne henvisninger 
 

Skuespillere fra Norge
Zooey Deschanel

Zooey Claire Deschanel (født 17. januar 1980) er en amerikansk skuespiller, musiker og singer-songwriter, kendt for Elf (2003), Yes Man (2008), (500) Days of Summer (2009), samt komedieserien New Girl (2011-2018). Hun er også medlem af bandet She & Him, der står bag seks albumudgivelser.

Skuespilskarriere 
Deschanel fik sin filmdebut i 1999 i Mumford og opnåede mere anerkendelse i biroller i film som Almost Famous (2000) og The New Guy (2002). Derefter markerede hun sig i roller i filmene All the Real Girls, Elf, filmatiseringen af The Hitchhiker's Guide To The Galaxy, komedien Failure to Launch med Sarah Jessica Parker og Matthew McCoughaney, dramaet Mordet på Jesse James af kujonen Robert Ford med Brad Pitt, M. Night Shyamalans thriller The Happening, Jim Carrey-komedienYes Man, samt den romantiske komedie (500) Days of Summer med Joseph Gordon Levitt. Deschanel har medvirket i flere episoder af Bones, hvori søsteren Emily spiller en hovedrolle.

New Girl 
Mellem 2011 - 2018 spillede hun hovedrollen som Jess i tv-serien New Girl. Hun stod oprindeligt med valget mellem en birolle på tv-serien The Office eller hovedrolle i en original serie, som daværende gik under titlen Chicks and Dicks, skrevet af Liz Meriwether. Hun gik med den sidste, hvor hun også arbejdede som producer. Hun blev nomineret til en Golden Globe for seriens første tre sæsoner. I løbet af 2015 tog hun en pause fra at spille i serien, på baggrund af hendes graviditet.

Musikkarriere 
Siden 2001 har Deschanel optrådt i jazzcabaretten If All the Stars Were Pretty Babies sammen med kollegaen Samantha Shelton. Hun spiller keyboard, percussion, banjo og ukulele. Hun har sunget i flere af sine film, heriblandt i soundtracket for animationsfilmen Trolls, overfor Justin Timberlake og Anna Kendrick.

Deschanel sang overfor Prince på nummeret "FALLINLOVE2NITE", der medvirkede på New Girl-afsnittet opkaldt efter musikeren. I 2019 medvirker hun i The Kacey Musgraves Christmas Show.

She & Him 
Deschanel og M. Ward fra Monsters of Folk udgør musikduoen She & Him, der har udgivet seks albums. Deres debutalbum Volume One blev udsendt 18. marts 2008. Siden har She & Him udgivet deres andet album, Volume Two, som udkom i 2010 og Volume 3 i 2013. De tre albums indeholder sange med originale tekster af Deschanel og Ward. I 2012 modtog de en Grammy nominering for deres sang til Disney filmen Peter Plys - Nye eventyr i Hundredemeterskoven. De har udgivet flere cover-versioner af eksisterende sange, hvoraf flere er udgivet på albummet Classics (2014), samt deres to julealbums A Very She & Him Christmas (2011) og Christmas Party (2016). De opførte flere af julesangene på James Cordens The Late Late Show i 2016 og 2018, mens de turnerede med deres deres julealbums i 2018 og 2019. Bandet har flere gange medvirket på soundtracket for New Girl, heriblandt coveret af The Beach Boys' God Only Knows, i afsnittet Laxmas.

She & Him optrådte med en udsolgt koncert på Loppen i København i 2010

Referencer

Eksterne kilder/henvisninger 

 

Singer-songwritere fra USA
Filmskuespillere fra USA
Veganere
Tv-skuespillere fra USA
Skuespillere fra Californien
Personer fra Los Angeles
Jan Jensen (ishockeyspiller)

Jan Jensen (født 30. september 1975 i Aalborg) er en dansk ishockeyspiller (forward), der har spillet hele sin karriere i Vojens - for Vojens IK, Vojens Lions, IK Sønderjylland og SønderjyskE.

Han debuterede på klubbens bedste hold d. 1. oktober 1991 mod Århus, og havde indtil 2016 klubrekorden for flest spillede kampe,

Han sluttede sin aktive karriere på 1. holdet i guldkampen d. 11/4-2009 med sejren over Herning.
Jan var fra 2011-2015 ansat som sportschef, og cheftræner i Vojens Ishockey Klub, i 2017 blev han ansat som sportschef i Esbjerg Ishockey Klub inden han i 2018 kom tilbage til Vojens som assisterende sportschef. Har siden maj 2019 været ansat i SønderjyskE Ishockey som assistenttræner.

Højdepunkter 

 Deltagelse på diverse danske ungdomslandshold.
 1 OL kval. kamp for Danmark imod Schweiz.
 Oprykning til Eliteserien med Vojens IK 1991-1992
 Dansk mester med SønderjyskE 2005-06.
 Bronzemedalje med SønderjyskE 2006-07.
 Bronzemedalje med SønderjyskE 2007-08.
 Dansk mester med SønderjyskE 2008-09.

Eksterne henvisninger 

Ishockeyspillere fra Danmark
Personer fra Aalborg
Øster Uttrup

Øster Uttrup er et lille kvarter i Aalborg og en landsby i landsone, beliggende i den nordlige del af Aalborg Øst i Nørre Tranders Sogn. Fra Aalborg Centrum er der seks kilometer mod øst til Øster Uttrup.

Lokalsamfundet har en borgerforening, et forsamlingshus og et socialt mødested med foreninger BRUGSHUSET – opkaldt efter den tidligere brugs der var i lokalerne. Borgerforeningen holder hvert år et større loppemarked første weekend i august.

Aalborg Øst
Bydele i Aalborg
Piratenpartei Deutschland

Piratenpartei Deutschland er et tysk politisk parti, det blev grundlagt i 2006 modelleret efter Piratpartiet (Sverige).

Partiledere 
 September 2006 – maj 2007: Christof Leng
 Maj 2007 – maj 2008: Jens Seipenbusch
 Maj 2008 – juli 2009: Dirk Hillbrecht
 Juli 2009 – maj 2011: Jens Seipenbusch
 Maj 2011 – : Sebastian Nerz

Valgresultaterne 
 Regionale valg 2008
 Hessen: 0,3 %
 Hamborg: 0,2 %
 Regionale valg 2009
 Hessen: 0,5 %
 Sachsen: 1,9 %
 Slesvig-Holsten: 1,8 %
 Europa-Parlamentsvalg 2009: 0,9 % i Tyskland
 Kommunale valg 2009
 Münster: 1,55 % (1 sæde)
 Aachen: 1,75 % (1 sæde)
 Forbundsdagsvalget 2009: 2,0 %
 Delstatsvalg 2011
 Hamborg: 2,1 %
 Sachsen-Anhalt: 1,4 %
 Rheinland-Pfalz, 1,6 %
 Baden-Württemberg: 2,1 %
 Bremen: 1,9 %
 Mecklenburg-Vorpommern: 1,9%
 Berlin: 8,9 % (15 sæder)
 Delstatsvalg 2012
 Saarland: 7,4 % (4 sæder)
 Slesvig-Holsten: 8,2 % (6 sæder)
 Nordrhein-Westfalen: (afventer)
 Delstatsvalg 2016
 Berlin: 1,7 %

Eksterne henvisninger 

 Partiets websted
 Partiets wiki

Fodnoter 

Politiske partier i Tyskland
Etableret i 2006
Partier repræsenteret i Europa-Parlamentet
Major League Soccer

Major League Soccer (MLS) er den øverste fodboldliga i USA og Canada, godkendt af det amerikanske fodboldforbund, United States Soccer Federation, som er medlem af FIFA. Klubberne spiller heri årligt om det nordamerikanske mesterskab, også kaldet MLS Cup. Ligaen blev oprettet efter det succesfulde VM i 1994, der blev afviklet i USA, og første sæson blev spillet i 1996. Det mest succesfulde hold er Los Angeles Galaxy, der har vundet turneringen fem gange. Herefter følger D.C. United, der har vundet mesterskabet fire gange.

Major League Soccer omfattede ved sin grundlæggelse ti klubber, men består af 26 hold, der på typisk amerikansk sports-facon er inddelt i to geografisk orienterede konferencer. I de kommende år vil de følgende fire hold blive tilføjet til ligaen: Austin FC (2021), Charlotte (2021), Sacramento Republic FC (2022) og St. Louis (2022).

Seneste aktuelle slutstilling

Deltagende hold 
Nedenstående hold deltager i Major League Soccer i sæsonen 2022:

Fremtidlige hold i MLS

Tidligere hold i MLS

Historie 
Nedenstående er en liste over samtlige vindere af Major League Soccer siden stiftelsen i 1996:

 1996: D.C. United
 1997: D.C. United
 1998: Chicago Fire
 1999: D.C. United
 2000: Kansas City Wizards
 2001: San Jose Earthquakes
 2002: Los Angeles Galaxy
 2003: San Jose Earthquakes
 2004: D.C. United
 2005: Los Angeles Galaxy
 2006: Houston Dynamo
 2007: Houston Dynamo
 2008: Columbus Crew
 2009: Real Salt Lake
 2010: Colorado Rapids
 2011: Los Angeles Galaxy
 2012: Los Angeles Galaxy
 2013: Sporting Kansas City
 2014: Los Angeles Galaxy
 2015: Portland Timbers
 2016: Seattle Sounders FC
 2017: Toronto FC
 2018: Atlanta United FC
 2019: Seattle Sounders FC
 2020: Columbus Crew
 2021: New York City FC

Referencer

Eksterne henvisninger 

 Major League Soccers officielle hjemmeside

 
Fodboldligaer
Fodbold i USA
Etableret i 1993
Nvram

NVRAM  (Non-volatile random access memory) er det generelle navn anvendt til enhver type ram som ikke taber sin data, når spændingsforsyningen til den slukkes. I modsætning hertil kræver dram og sram vedvarende spændingsforsyning for at hindre hukommelsestab.

Bruges oftest i Switch, og Routere, så instillinger/konfigurationer ikke bliver tabt, hvis strømme skulle gå.

Den bedst kendte form for nvram i dag er flash-lager.

Nvram findes i f.eks. indlejrede systemer (routere, opvaskemaskiner,...), som indeholder bl.a. opstartskonfigurationer.

Computerhukommelse
Digitale hukommelser
ISPS

ISPS har flere betydninger:
 ISPS – maritim sikring
 ISPS – psykosocial forening
Gustav Ludvig Wad

Gustav Ludvig Wad (født 28. august 1854 i Seden, død 28. september 1929 i Odense) var en dansk arkivar og personalhistoriker.

G.L. Wad var søn af Matthias Wad (1816-1897) og Marie Elisabeth Fistaine (1824-1875), han blev opkaldt efter sin moders morfader, Gustav Ludvig Baden. Han blev født i Seden hvor faderen var præst. Blev student fra Herlufsholm i 1872, cand.polit. 1877, assistent i Postinspektoratet for Østifterne 1878, i overbestyrelsen for Post- og Telegrafvæsenet 1879 og sekretær hos overpostmesteren 1881. Fra denne stilling trådte han over i arkivvæsenet,idet han 1. april 1893 udnævntes til provinsarkivar ved det da nyoprettede Provinsarkiv for Fyn. Han var desuden landsarkivar 1907—24.

Wad var kun 21 år gammel, da han første gang optrådte som personalhistorisk forfatter, idet han 1875 sammen med overlærer Albert Emil Leth udgav Meddelelser om dimitterede fra Herlufsholm, til hvilket arbejde han leverede en fortsættelse i Herlufsholms Skoles program for 1882. I mellemtiden havde han 1878 udgivet Meddelelser om Rektorerne paa Herlufsholm og 1881 det smukke Mindeskrift over Eggert Christopher von Knuth og Søster Lerche.

1883 overtog han redaktørstillingen ved Personalhistorisk Tidsskrift, som han fratrådte 1890, og fra 1885 til sin forflyttelse til Odense 1893 var han redaktør af Statshaandbogen. 

1888  udkom det af ham på foranledning af kurator for Vallø Stift udarbejdede pragtværk Mindeskrift i Anledning af 150 Aars Dagen for Oprettelsen af det adelige Stift Vallø og 1893 udgaven af Herluf Trolles og Birgitte Gjøes breve. Han har desuden udgivet Fra Fyens Fortid I-IV (1916-24) og forskellige tidsskriftafhandlinger samt et meget betydeligt antal artikler i 1. udgave af Dansk biografisk Leksikon.

Hans litterære arbejder bærer præg af omhu, nøje kendskab til kilderne og ikke mindst en vis gammeldags og fornem kultur, der giver sig udslag i et gennemarbejdet, udsøgt sprog. Som nidkær arkivchef vandt han almindelig anerkendelse.

Han blev medlem af Det kongelige danske Selskab for Fædrelandets Historie den 13. marts 1908. Han blev æresmedlem af Samfundet for dansk Genealogi og Personalhistorie 1929, Ridder af Dannebrog 1908 og Dannebrogsmand 1918.

29. juni 1883 ægtede han Edle Sophie Hedevig d'Origny (født 5. juni 1856), datter af toldforvalter, kaptajn Frederik Julius d'Origny og dennes 2. hustru, Edle Johanne Sophie Rasmine, født Cederfeld de Simonsen.

Kilder

Eksterne henvisninger 
 

Arkivarer fra Danmark
Historikere fra Danmark
Riddere af Dannebrog
Økonomer fra Danmark
Genealoger fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra Odense
CSMA/CD

Carrier Sense Multiple Access With Collision Detection (CSMA/CD), er indenfor datanet en network control datanetprotokol hvor 
 en "fremmed" bærebølge (eng. carrier wave) registrering anvendes. 
 en datavært A som sender data, detekterer en anden datavært Bs bærebølgesignal. Så stopper A med at sende rammen, og sender herefter et jam-signal. Nu venter A et tilfældigt kort tidsinterval (kendt som "backoff delay" som bestemmes ved at anvende truncated binary exponential backoff algoritmen) før A prøver at sende rammen igen.

CSMA/CD er en modifikation af en ren Carrier Sense Multiple Access (CSMA).

Kollision registrering anvendes til at forbedre CSMA ydelsen ved at stoppe transmission øjeblikkeligt, når en kollision detekteres og sandsynligheden for en kollision minskes ved efterfølgende sendingsforsøg.

På ethernet-segmenter kan flere dataværter deles om samme medium (f.eks. tyndt ethernet) – dataforbindelser som anvender halv-dupleks kommunikation – anvender CSMA/CD. Ethernet hubs er netudstyr, som kan forstærke og regenerere signaler til flere segmentgrene.

En netværksswitch med 8P8C (fejlagtigt benævnt RJ-45) ethernet-porte anvender i langt de fleste fuld-dupleks kommunikation og her er derfor ingen mulighed for kollisioner.

Kollisioner sker også på token ring.

CSMA/CD ( Carrier Sense Multiple Access with Collision Detection ) er en Random Access protokol. 

Denne protokol bliver brugt, når der bliver sendt frames mellem to forskellige adaptere:
 Når der skal sendes et frame, modtager adapteren et datagram fra netværkslaget, hvorefter den bliver lavet til et frame i link-laget.
 Adapteren vil herefter tjekke om der er fri bane til at sende framet afsted. Måden den gør dette på er ved at tjekke om der er signal energi på den kanal som den gerne vil anvende.
 Hvis der er fri bane vil den sende framet afsted og blive ved med at holde øje med signal energien. 
 Hvis der ikke sker nogen ændringer bliver framet sendt hele vejen. Men hvis der derimod kommer signal energi på kanalen vil den stoppe med at sende framet, og vente et tilfældigt stykke tid og forsøge igen. Den bliver ved på denne måde indtil at den ved at framet er blevet modtaget.

Datanet

zh:载波侦听多路访问#CSMA/CD
Villads Christensen

Christian Villads Christensen (16. februar 1864 i Nørbæk, Viborg Amt – 17. oktober 1922 i København) var en dansk historiker og arkivar.
Han var søn af Christen Christensen (1833-80) og Ane Christensdatter (1840-1901), blev cand.mag. i historie 1888 og modtog 1889 Københavns Universitets guldmedalje for en afhandling om Danmarks forhold til Sverige 1613-1630. 1900 opnåede han doktorgraden på en afhandling om Baareprøven. 1889 blev han assistent i Rigsarkivet, 1890-96 var han ansat ved provinsarkivet i Viborg, og 1896-1922 blev han arkivar ved Københavns Rådstuearkiv som Oluf Nielsens efterfølger. 

Den 24. september 1912 blev han medlem af Det kongelige danske Selskab for Fædrelandets Historie. Han var desuden redaktør af Historiske Meddelelser om København fra 1907, næstformand i Studentersamfundet 1905-06, formand i Den danske Henry George-Forening 1906 og i bestyrelsen for Den dansko Joseph Fels-Fond fra 1909.

Han sad også i bestyrelsen for Det jydske historiske-topografiske Selskab siden 1896 og for Højskolen for moderne Samfundsvidenskab og Politik samt i forretningsudvalget for Selskabet for Udgivelse af Kilder til Dansk Historie 1906-09.

Han er begravet på Assistens Kirkegård.

Værker i udvalg 
 Baareprøven, dens Historie og Stilling i Fortidens Rets- og Naturopfattelse, København 1900.
 Københavns Privilegier, til minde om 24 juni 1661, København 1911.
 København i Kristian VIIIs og Frederik VIIs Tid 1840-57, København 1912.
 Gamle københavnske Skilte og Bomærker, tegninger af Aage Jørgensen med en indledning af Hugo Matthiessen og forsynet med biografiske noter af Villads Christensen, København 1919.

Kilder og eksterne henvisninger 
 Kraks Blaa Bog 1910
 Christian Villads Christensen på eremit.dk 

Faglitterære forfattere fra Danmark
Historikere fra Danmark
Arkivarer fra Danmark
Danskere i 1800-tallet
Danskere i 1900-tallet
Personer i Kraks Blå Bog (afdøde)
Dansksprogede forfattere fra Danmark
Modtagere af Københavns Universitets guldmedalje
Dupleks (kommunikation)

Et dupleks, fuld-dupleks (en. duplex, full-duplex) kommunikationssystem er et system sammensat af to logisk forbundne stykker dataudstyr, som kan kommunikere med hinanden i begge retninger samtidig. (Termen dupleks er ikke anvendt ved beskrivelse af kommunikation mellem mere end to stykker dataudstyr eller apparater.)

Halv-dupleks 

Et halv-dupleks system yder kommunikation begge veje, men kun i en retning ad gangen (ikke samtidigt). Så snart datavært A begynder at modtage et signal, må A vente på at datavært B senderenden stopper sendingen, før A kan svare.

Et eksempel på et halv-dupleks system er et to-datavært system som f.eks. et "walkie-talkie" lignende tovejsradiosystem, hvor den ene må sige "skifter" – eller en anden aftalt kommado som indikerer slutningen på sendingen, for at sikre at kun en datavært (her person) sender ad gangen, fordi begge dataværter benytter samme kommunikationskanal. 

En god analogi for et halv-dupleks system kan være en vej med kun en farbar vejbane med trafikstyring (lyssignaler) i begge ender. Trafikken kan gå i begge retninger, men kun én retning ad gangen, reguleret af trafikstyringen.

Se også 
 Simpleks (kommunikation)

Datatransmission
Kommunikationskredsløb
Token

I et ring-netværk sendes der en token ((Token-Ring) – (Stafet)) til en computer, hvor så kun den enkelte computer på netværket, sende pakker til de andre.

Datanet
Jens Seipenbusch

Jens Seipenbusch (6. august 1968 i Wuppertal) er en tysk fysiker og politiker. Han er medstifter og var formand for Piratenpartei Deutschland.

Han studerede fysik på Westfälische Wilhelms-Universität i Münster.

Noter 

Politikere fra Piratenpartei Deutschland
Personer fra Wuppertal